cyanic-selkie/wikianc huggingface dataset:
টপ ইলেভেন বি এ ফুটবল ম্যানেজার
স্কোয়াড
স্কোয়াড হল দলের খেলোয়াড়দের তালিকা। এখানে খেলোয়াড়দের তথ্য ও দলের ফরমেশন পরিবর্তন ও নিশ্চিত করা যায়। মূল একাদশসহ স্কোয়াডের ধারণ ক্ষমতা ২২জন। অতিরিক্ত ১১জনের মধ্যে ৭জন কে সাবস্টিটিউট এবং ৪জনকে রিজার্ভ হিসেবে রাখতে হয়। খেলা চলাকালিন সময়ে ম্যানেজার শুধু সাবস্টিটিউটে রাখা ৭ জনের যে কোন ৩জন খেলোয়াড়কে মূল দলের যে কোন ৩জনের পরিবরতে নামাতে পারবেন। যে কোন সময় ম্যানেজার তার মূল একাদশ, সাবস্টিটিউট এবং ফরমেশন পরিবর্তন করতে পারবেন, তবে ম্যাচ শুরু হয়ার ৩মিনিটের পূর্বে তা বন্ধ হয়ে যাবে। কমপক্ষে ১৪জন খেলোয়াড়কে স্কোয়াডে রাখতে হয়। ট্রান্সফার মার্কেটে খেলোয়াড় ক্রয়-বিক্রয়ের মাধ্যমে স্কোয়াডের খেলোয়াড় সংখ্যা ১৪ থেকে ২২ এর মধ্যে যে কোন সংখ্যায় রাখা যাবে। যদি স্কোয়াডে কোন সমস্যা তথা কোন খেলোয়াড় ইঞ্জুরিতে থাকে বা লাল কার্ডের কারণে পরবর্তী খেলায় অংশগ্রহণে ব্যর্থ হয়ে থাকে তবে ম্যানেজার তার স্কোয়াড ট্যাবের পাশে একটি আশ্চর্যবোধক(!) চিহ্ন দেখতে পারবেন।
খেলোয়াড়দের তথ্য
স্কোয়াডে প্রবেশ করে যে কোন খেলোয়াড়ের তথ্য নেওয়া যায়। প্রতিটি খেলোয়াড়ের নাম চাপার মাধ্যমে তার তথ্য পাওয়া যাবে। তথ্যগুলোর মধ্যে উল্লেখযোগ্য হল খেলোয়াড়ের নাম, বয়স, খেলার স্থান, জাতীয়তা, তারকা বা মান, ব্যক্তিগত পরিসঙ্খ্যান(খেলা, গোল, গোল সহায়ক, হলুদ/লাল কার্ডের সংখ্যা এবং টুর্নামেন্ট ভেদে শেষ ৫টি খেলার রেটিং) ও খেলোয়াড়ের বরতমান মূল্য। এখান থেকেই একজন খেলোয়াড়কে ট্রান্সফার মার্কেটে পাঠানো যায় এমনকি দল থেকে বহিস্কার করা যায়। টোকেন ব্যবহার করে এখান থেকে খেলোয়াড়ের ব্যক্তিগত তথ্য পরিবর্তন সহ তার মান উন্নত করা যায়।
মূল একাদশ
ফুটবল খেলায় প্রতি দলে ১১জন করে থাকে কাজেই প্রতিটি খেলার জন্য ম্যানেজারকে ১১জন নির্বাচন করতে হবে। খেলা চলাকালিন সময়ে ম্যানেজার চাইলেই এই ১১ জনের যে কোন ৩জনকে মাঠের বাইরে নিয়ে যেতে পারেন এবং নতুন ৩জনকে মাঠে প্রবেশ করাতে পারেন। ম্যানেজার যে খেলোয়াড়কে মাঠ থেকে একবার বের করবেন, তাকে সেই খেলায় পুনরায় নামাতে পারবেন না। খেলা চলাকালিন সময়ের যে কোন পরিবর্তন খেলা শেষে নিজে নিজে আগের অবস্থায় চলে যাবে। প্রতি খেলা শেষে মূল একাদশের খেলোয়াড়দের বিশ্রামের মান কিছুটা কমে যাবে।
রিজার্ভ
রিজার্ভে সর্বোচ্চ ধারণক্ষমতা ৪জন, তবে রিজার্ভে যদি কোন খেলোয়াড় নাও থাকে তাতে খেলায় কোন প্রকার ত্রুটি দেখা যাবে না।
ফরমেশন
ম্যানেজার নিজ দায়িত্বে তার দলের ফরমেশন পরিবর্তন করতে পারেন। ম্যানেজারের ফরমেশন অনুযায়ী যদি কোন খেলোয়াড়কে তার অবস্থানের বহির্ভূত কোন অবস্থানে রাখা হয় তবে সেই খেলোয়াড়ের নামটি লাল রঙের হয়ে যাবে এবং ফরমেশন ম্যাপে আশ্চর্যবোধক(!) চিহ্ন দেখা যাবে। ফরমেশনের মধ্যে গোলরক্ষকের জন্য একটি স্থান নির্দিষ্ট এছাড়া রক্ষণ ভাগে ৫টি, মধ্যমাঠে ১৫টি(রক্ষণশীল মধ্যমাঠ, মধ্যমাঠ ও আক্রমণাত্মক মধ্যমাঠ) এবং আক্রমণ ভাগে ৩টি স্থান চিহ্নিত করা আছে। ম্যানেজারকে তার খেলোয়াড়দের গোল রক্ষক ব্যতীত মোট ২৩টি স্থানের যেকোনো ১০টি স্থানে বসাতে পারবেন।
খেলার ব্যর্থতা
একজন খেলোয়াড় ২টি কারণের খেলা থেকে ব্যর্থ হতে পারে। প্রথমটি হল ইঞ্জুরি এবং ২য়টি হল লাল কার্ড। ইঞ্জুরি আক্রান্ত খেলোয়াড়কে খেলার যোগ্য করার জন্য চিকিৎসা প্রদানই যথেষ্ট তবে লাল কার্ড প্রাপ্ত খেলোয়াড় কে পরবর্তী ম্যাচের জন্য অবশই মাঠের বাইরে থাকতে হবে।
দল উন্নীতকরণ
দলকে উন্নত করতে হলে ২টি উপায় অবলম্বন করতে হবে। ১ম হল উন্নত মানের খেলোয়াড় ট্রান্সফার থেকে কেনা এবং ২য় হল অনুশীলন। চলমান মৌসুমে দলকে টিকিয়ে রাখতে এবং প্রোমোশনের জন্য লড়াই করতে দল উন্নীত করণ বাধ্যতামূলক।
অনুশীলন
অনুশিলনে কিছু অনুশীলন প্রক্রিয়া দেওয়া থাকবে। অনুশীলনগুলো আক্রমণ, রক্ষণ এবং শারীরিক ও মানসিক বিভাগে মোট ৩টি ভাগে বিভক্ত থাকবে। ম্যানেজার এই ৩বিভাগের যেকোনো প্রক্রিয়া অনুশীলন আদেশের অন্তর্ভুক্ত করতে পারবেন। একই আদেশের মধ্যে যেকোনো প্রক্রিয়া এক বা একাধিকবার নির্বাচন করা যাবে। অনুশীলন লেভেল উন্নত হওার সাথে সাথে নতুন নতুন অনুশীলন ম্যানেজারের জন্য উন্মুক্ত হবে। এক আদেশে ৬টির বেশি অনুশীলন প্রক্রিয়া প্রদান করা যাবে না। প্রতি অনুশীলনের শেষে সহকারী ম্যানেজার অনুশীলনের উপর মন্তব্য করবেন। অনুশীলনের মাধ্যমে ম্যানেজার দলের জন্য আক্রমণ, রক্ষণ, বল দখল এবং অবস্থার বোনাস পাবে।
স্টেডিয়াম
প্রতিটি ম্যানেজার একটি মাঠের মালিক হবেন। সে মাঠে স্টেডিয়াম তৈরি সহ মাঠের আশে পাশে বিভিন্ন স্থাপনা তৈরি করবেন। একটি স্থাপনার কাজ চলাকালে নতুন আদেশ দেওয়া যাবে না, তবে চলমান স্থাপনার কাজ বন্ধ করে নতুন কাজের আদেশ দেওয়া যাবে। মাঠের স্থাপনার মধ্যে স্টেডিয়াম উল্লেখযোগ্য, এছাড়া রয়েছে ফ্যান শপ, হাসপাতাল, তরুন একাডেমী, অনুশীলন মাঠ এবং পারকিং লট। স্টেডিয়াম যত বড় হবে, সমর্থক ধারণ ক্ষমতা তত বেশি হবে এবং হোম খেলায় তত বেশি টিকেটের মূল্য পাওয়া যাবে। মাঠের উন্নয়নশীল কাজ তথা স্থাপনা প্রস্তুতিকরনে ম্যানেজারকে ডলার ব্যয় করতে হবে।
খেলা
প্রতিটি খেলা সাধারনত বাস্তব সময়ের ১০মিনিট ধরে হয়ে থাকে, তবে বিশেষ ক্ষেত্রে তার কম বা বেশিও হতে পারে। খেলার সময়সূচী স্থানীয় সময় তথা গেমটির পরিচালক যন্ত্রের সময়ের উপর নির্ভরশীল। খেলাটি ১ম ও ২য় দুটি অর্ধে বিভক্ত। খেলা চলাকালিন সময়ে ম্যানেজার তার দলের যেকোনো পরিবর্তন করতে পারবেন। তবে খেলা শুরুর ৩মিনিট(বাস্তব সময়) পূর্বে স্কোয়াডের সকল পরিবর্তন বন্ধ থাকবে। একটি মৌসুমে দিন প্রতি কমপক্ষে একটি করে খেলা থাকবে। হোম ও আওয়ে ভিত্তিতে খেলার ফলাফল পরিবর্তন হতে পারে।
হোম ও আওয়ে
ম্যানেজারের নিজের মাঠে খেলা হলে হোম এবং প্রতিপক্ষের মাঠে খেলা হয়ে আওয়ে। হোম খেলায় সমর্থকদের ১০০% উপস্থিতি দলকে ৫% বল দখলের বোনাস পাবে। এছাড়া ম্যানেজারের উপস্থিতি ৮% এবং অন্য কোন ম্যানেজারের সমর্থন ২% করে সর্বোচ্চ ১৫% বল দখলের বোনাস পাবে। সমর্থক, ম্যানেজার এবং সমর্থক ম্যানেজারদের উপস্থিতি যোগ-বিয়োগ করে সর্বোপরি বলদখলের বোনাস নির্ণয় করা হবে।
মৌসুম
এই গেমে ৪ সপ্তাহে ১ মৌসুম এবং প্রতিটি মৌসুম শুরু হয় সপ্তাহের রবিবারে আর শেষ হয় ৪র্থ সপ্তহাহের শনিবারে। মৌসুমের প্রথম এবং দ্বিতীয় দিন শুধু কাপ খেলার প্রথম রাউন্ডের খেলা হয়। এছাড়া বাকি ২৬ দিনে দিনপ্রতি একটি করে মোট ২৬টি লীগ খেলা চলে। গেমারের প্রথম মৌসুমে কাপ এবং লীগ ব্যতীত আর কোন খেলা থাকে না, তবে যদি কোন এসোসিয়েশনে যোগদান করে থাকলে ৪ সপ্তাহে ৪টি এসোসিয়েশন কম্পিটিশনে অংশগ্রহণ করতে হয়। মৌসুম শেষে পরবর্তী মৌসুমের কাপ ও লীগসহ চ্যাম্পিয়নস লীগ অথবা সুপারলীগে টুর্নামেন্টে অংশগ্রন করা যেতে পারে, তবে তার জন্য চলমান মৌসুমের লীগে শীর্ষ ৮ দলের মধ্যে থাকতে হয়।
লিগ
১৪ টি টিম নিয়ে একটি লিগ টুর্নামেন্ট হয়। একটি দল ১৩টি প্রতিপক্ষের বিরুদ্ধে হোম ও আওয়ে ভিত্তিতে মোট ২৬টি ম্যাচ খেলবে। এই ২৬টি ব্যাচ মৌসুমের প্রথম দুইদিন ব্যতীত বাকি ২৬ দিনের প্রতি এক দিনে একটি করে খেলতে হবে। খেলাইয় জয়ের জন্য ৩ পয়েন্ট, ড্র এর জন্য ১ পয়েন্ট এবং হারের জন্য শুন্য(০) পয়েন্ট পাবে। টুর্নামেন্ট শেষে এই পয়েন্টের ভিত্তিতে সেরা আটটি দল পরবর্তী মৌসুমের উন্নত লীগে প্রমোশন পাবে। প্রমোশন পাওয়া মাত্র স্কোয়াডে থাকা খেলোয়াড়দের তারকা একটি করে কমে যাবে তবে তার মূল মান/অভিজ্ঞতা অপরিবর্তিত থাকবে।
কাপ
কাপ একটি নক-আউট টুর্নামেন্ট। মোট ৬৪টি দল এখানে বাধ্যতামূলক ভাবে অংশগ্রহণ করে। মৌসুমের সর্বপ্রথম টুর্নামেন্ট এটি। মৌসুমের প্রথম দিন হতে কাপের খেলা মাঠে গড়ায়। মৌসুমের প্রথম ও দ্বিতীয় দিন মিলে হোম ও আওয়ে ভিত্তিএ একে অপরের সাথে ২ লেগের ম্যাচ খেলতে হয়। বিজয়ী দল পরবর্তী রাউন্ডে যেতে পারে। সেমিফাইনালে পরাজিত ২টি দলকেই ৩য় স্থান অধিকারী হিসেবে ঘোষণা করা হয়।
চ্যাম্পিয়ন্স লিগ
মৌসুম শেষে লীগে শীর্ষ চার দল পরবর্তী মৌসুমের চ্যাম্পিয়ন্স লীগ খেলার যোগ্যতা অর্জন করে। এছাড়া চ্যাম্পিয়ন্স লীগ ও সুপার লীগ শিরোপা ধারিরা সরাসরি পরবর্তী মৌসুমের চ্যাম্পিয়ন্স লীগ খেলার যোগ্যতা অর্জন করে। ৩২ টি দল কে ৪টি করে মোট ৮টি গ্রুপে বিভক্ত করা হয়। গ্রুপের প্রতিটি দল হোম ও আওয়ে ভিত্তিতে মোট ৬টি করে ম্যাচ খেলতে হয়। গ্রুপে প্রতিটি জয় ৩পয়েন্ট, ড্র ১পয়েন্ট এবং হার ০পয়েন্ট হিসেবে গণনা করা হয়। পয়েন্টের ভিত্তিতে গ্রুপে থাকা প্রথম ২টি দল নকাউট রাউন্ডে যেতে পারে আর ৩য় স্থানে থাকা দলটি সুপারকাপের রাউন্ড অব ১৬ এ সরাসরি খেলতে পারে। সেমিফাইনালে পরাজিত ২টি দলকেই ৩য় স্থান অধিকারী হিসেবে ঘোষণা করা হয়।
সুপার লিগ
মৌসুম শেষে লীগে ৫ম থেকে ৮ম স্থান অর্জনকারীরা সুপার লীগে খেলার যোগ্যতা অর্জন করে। ৩২ টি দল কে ৪টি করে মোট ৮টি গ্রুপে বিভক্ত করা হয়। গ্রুপের প্রতিটি দল হোম ও আওয়ে ভিত্তিতে মোট ৬টি করে ম্যাচ খেলতে হয়। গ্রুপে প্রতিটি জয় ৩পয়েন্ট, ড্র ১পয়েন্ট এবং হার ০পয়েন্ট হিসেবে গণনা করা হয়। পয়েন্টের ভিত্তিতে গ্রুপে থাকা প্রথম ২টি করে মোট ১৬টি দল রাউন্ড অব ৩২ তে যায়, এখান থেকে ৮টি বিজয়ী দল রাউন্ড অব ১৬ এ যায় আর বাকি ৮টি দল চ্যাম্পিয়ন্স লীগের গ্রুপে ৩য় স্থান অর্জন করে এই খেলার যোগ্যতা অর্জন করে। সেমিফাইনালে পরাজিত ২টি দলকেই ৩য় স্থান অধিকারী হিসেবে ঘোষণা করা হয়। সুপার লীগ শিরোপা ধারি সরাসরি পরবর্তী মৌসুমের চ্যাম্পিয়ন্স লীগ খেলার যোগ্যতা অর্জন করে।
প্রীতি ম্যাচ
মৌসুমের যেকোনো দিন যেকোনো সময় এটি খেলা যাবে। গেমটিতে নিজেদের অবস্থান যাচাইয়ের জন্য অন্য যেকোনো ম্যানেজারের সাথে প্রীতি ম্যাচ খেলা যাবে। এই ক্ষেত্রে যে ম্যানেজারের লেভেল যত বেশি তার দলও তুলনামুলক ভাবে তত শক্তিশালী ও তারকাপূর্ণ হবে। তবে প্রীতি ম্যাচ খেলার জন্য অবশ্যই ম্যানেজারদের বন্ধুতালিকায় অন্তর্ভুক্ত হতে হবে। এই খেলায় হোমে দলের বিশ্রাম কিছুটা কমে যাবে তবে আওয়ে দলের বিশ্রাম অপরিবর্তিত থাকবে। এই খেলায় কোন খেলোয়াড় পরিবর্তনের সীমা নেই, অর্থাৎ খেলা চলাকালে ম্যানেজাররা ৩জনের বেশি খেলোয়াড়ও পরিবর্তন করতে পারবেন।
এসোসিয়েশন
৬জন ম্যানেজার মিলে একটি এসোসিয়েশন তৈরি করতে পারবে। এসোসিয়েশন ম্যাচ খেলার জন্য কমপক্ষে ৪জন ও সর্বোচ্চ ৬জন ম্যানেজার সংবলিত একটি এসোসিয়েশনের প্রয়োজন হবে। এসোসিয়েশন টুর্নামেন্টে ৪টি এসোসিয়েশন অংশগ্রহণ করবে। এসোসিয়েশনের খেলা প্রতি সপ্তাহের শুক্রবারে ঘোষণা করা হবে এবং পরবর্তীতে শনিবারে ও রবিবারে অনুষ্ঠিত হবে। এক মৌসুমে ৪ সপ্তাহে ৪টি এসোসিয়েশন টুর্নামেন্ট হবে। শুধু মাত্র শেষের সপ্তাহে ঘোষণাসহ খেলা হবে শুক্রবার আর শনিবারে। প্রথমদিন সেমিফাইনাল এবং দ্বিতীয় দিন ফাইনাল ও ৩য় স্থান নির্ধারণি খেলা হবে। প্রতিটি টুর্নামেন্টে একেকটি দল ৪টি করে ম্যাচ খেলবে। জয়ে ৩ পয়েন্ট, ড্রতে ১ এবং পরাজয়ে ০ পয়েন্টের ভিত্তিতে প্রথম দিনের জয়ী এসোসিয়েশনগুলো ফাইনাল এবং পরাজিত এসোসিয়েশনগুলো ৩য় স্থান নির্ধারণি খেলবে। এই খেলায় ম্যানেজারের লেভেল কোন ভূমিকা রাখবে না, শুধু খেলোয়াড়দের তারকা সংখ্যা দলের মান নির্ধারণ করবে। এসোসিয়েশনের ম্যানেজাররা সম্পূর্ণ বিনামুল্যে নিজেদের মধ্যে খেলোয়াড় আদান-প্রদান করতে পারবে। ম্যানেজারদের খেলার উপর ভিত্তি করে এসোসিয়েশন নিজস্ব কিছু পয়েন্ট পাবে যা মৌসুম শেষে এসোসিয়েশনের প্রমশনে বিশেষ ভূমিকা রাখবে। মৌসুম শেষে প্রত্যেক এসোসিয়েশনের পয়েন্ট ২০% করে কমে যাবে।
অর্থনীতি
অন্যান্য অনলাইন গেমের মত এই গেমটিতেও অর্থনৈতিক ভূমিকা রয়েছে। গেমটির ভারচুয়াল অর্থনীতি ম্যানেজার তথা দলের উত্থান-পত্তনের পেছনে বিশেষ ভূমিকা পালন করে। গেমটির ভারচুয়াল ডলার এবং টোকেন গেমটি পরিচালনা করতে সাহায্য করে। এছাড়া অন্যান্য সম্পদের মধ্যে রয়েছে চিকিৎসা, অনুপ্রেরণা এবং বিশ্রাম। প্রতিদিন এবং চলমান মৌসুমের ভারচুয়াল ডলার এর পরিসংখ্যান গেমটির অর্থনীতি ট্যাবে পাওয়া যায়। এছাড়া স্পন্সরশীপ চুক্তি এবং টিকেটের মূল্য নির্ধারণ করতেও এই ট্যাবটি একক ভূমিকা পালন করে।
পরিসংখ্যান
দলের প্রতিদিনের এবং চলমান মৌসুমের ভারচুয়াল ডলার আয়/ব্যয় পরিসংখ্যান অর্থনীতি ট্যাবের প্রথম পৃষ্ঠায় পাওয়া যায়। সেখানে আয়ের খাত, ব্যয়ের খাত, মোট আয়/ব্যয় এবং সর্বোপরি সঞ্চয়ের হিসাব পাওয়া যায়।
মিডিয়া চুক্তি
অর্থনীতি ট্যাবের ২য় পৃষ্ঠায় মিডিয়া চুক্তি রয়েছে। এই চুক্তির মাধ্যমে টোকেন আয় করা যায়। এই টোকেন দিয়ে ট্রান্সফার মার্কেটে নিলামের বিড করা যায় এমনকি সরাসরি খেলোয়াড় কিনতেও মাধ্যম হিসেবে কাজ করে। এছাড়া টোকেন বিনিয়োগ করে ভার্চুয়াল ডলার, চিকিৎসা, অনুপ্রেরণা এবং বিশ্রাম ক্রয় করা যায়। এছাড়া স্কোয়াডের যেকোনো খেলোয়াড়ের তথ্য পরিবর্তন করা যায়।
জার্সি স্পন্সরশীপ
অর্থনীতি ট্যাবের ৩য় পৃষ্ঠায় জার্সি স্পন্সরশীপ চুক্তি রয়েছে। এই চুক্তির মাধ্যমে ভার্চুয়াল ডলার পাওয়া যায়, যা দিয়ে খেলোয়াড় ক্রয় এবং স্টেডিয়ামের স্থাপনার কাজ শুরু করা যায়।
টিকেটের মূল্য
অর্থনীতি ট্যাবের ৪র্থ পৃষ্ঠায় টিকেটের মূল্য নির্ধারণ করা যায়। লীগ, চ্যাম্পিয়ন্স লীগ, কাপ প্রীতি খেলা এবং এসোসিয়েশনের খেলার ধরন ভেদে টিকেটের মূল্য নির্ধারণ করা যায়। এছাড়া জয়ের জন্য খেলোয়াড়দের বকসিসও এখানে নির্ধারণ করা যায়।
মিরপুর খাস জেলা
মিরপুর খাস জেলা (ضلعو ميرپورخاص ), পাকিস্তানের সিন্ধু প্রদেশের বিভিন্ন জেলাগুলির মধ্যে অনত্যম একটি জেলা। এটির রাজধানী শহরের নাম হচ্ছে মিরপুর খাস। ১৯৯৮ সালের পাকিস্তানের আদমশুমারীর হিসাব অনুযায়ী, জুনজেও পরিবারের রাজার অস্তিত্ব লক্ষ্য করা যায়। আপনি যদি সিন্ধুর পুরো দৃশ্যটি দেখে থাকেন, তবে আপনি পুরো সিন্ধু রাজা জুনেজো পরিবার দেখতে পাবেন। যেখানে জুনেজো পরিবারটি স্বাধীন পাকিস্তান থেকে সিন্ধী এবং পাকিস্তানের একটি জনপ্রিয় পরিবার হিসেবে পরিচিত, যেখানে বর্তমান সময় পর্যন্ত জনসংখ্যা ছিল প্রায় ১৫,৬৯,০৩০ জন এর মত, যার মধ্যে প্রায় ১৮.৬০% হিন্দু ছিল।
প্রশাসনিক বিভাগ
প্রশাসনিকভাবে মিরপুর খাস জেলা ৭টি তহসিল নিয়ে গঠিত হয়েছে। নিম্নে নামগুলি তুলে ধরা হল:
২০২১–২২ মৌসুমে আন্তর্জাতিক ক্রিকেট
পাকিস্তানে নিউজিল্যান্ড
নিরাপত্তার কারণে প্রথম ওডিআইর আগে সফরটি বাতিল করা হয়।
বাংলাদেশে ইংল্যান্ড
কোভিড-১৯ মহামারীর কারণে এই সফর ২০২১ সালের আগস্টে স্থগিত করা হয়েছিল, এবং মার্চ ২০২৩ এর জন্য পুনঃনির্ধারণ করা হয়েছিল।
পাকিস্তানে ইংল্যান্ড মহিলা দল
এই অঞ্চলে ভ্রমণের উদ্বেগের কারণে সফরটি বাতিল করা হয়েছিল।
পাকিস্তানে ইংল্যান্ড
এই অঞ্চলে ভ্রমণের উদ্বেগের কারণে সফরটি বাতিল করা হয়েছিল।
অস্ট্রেলিয়ায় নিউজিল্যান্ড
১৯ জানুয়ারি ২০২২-এ, নিউজিল্যান্ডের খেলোয়াড়দের দেশে ফিরে আসার সময় তাদের কোয়ারেন্টাইনের প্রয়োজনীয়তার অনিশ্চয়তার কারণে সফরটি স্থগিত করা হয়েছিল।
জিম্বাবুয়েতে আফগানিস্তান
জিম্বাবুয়ে ক্রিকেট আম্পায়ার সিদ্ধান্ত পর্যালোচনা পদ্ধতি সহ সমস্ত সম্প্রচার পরিষেবাগুলিকে সুরক্ষিত করতে না পারায়, ২০২২ সালের জানুয়ারিতে সফরটি স্থগিত করা হয়েছিল।
টেস্ট ক্রিকেট অভিষেকে ৫ উইকেট লাভকারী ওয়েস্ট ইন্ডিয়ান ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২৬ জুন, ২০১৯ তারিখ পর্যন্ত টেস্ট ক্রিকেট অভিষেকে বিশ্বের ১৫৪জন ক্রিকেটার পাঁচ-উইকেট অর্জন করতে পেরেছেন। স্থায়ীভাবে টেস্ট মর্যাদাপ্রাপ্ত সবগুলো দেশের ক্রিকেটারই অভিষেকে এ অর্জনের সাথে জড়িত রয়েছেন। তন্মধ্যে, ওয়েস্ট ইন্ডিজের নয়জন বোলার এ কীর্তিগাঁথায় নিজেকে সম্পৃক্ত করেছেন।
র‍্যাচেল শেলি
র‍্যাচেল শেলি (জন্ম ২৫ আগস্ট ১৯৬৯) একজন ব্রিটিশ অভিনেত্রী ও মডেল। তিনি দ্য এল ওয়ার্ড ধারাবাহিক এবং অস্কার মনোনীত বলিউডের বিখ্যাত চলচ্চিত্র লগানে অভিনয়ের জন্য পরিচিত।
প্রাথমিক জীবন
র‍্যাচেল আইরিন শেলি ২৫ আগস্ট ১৯৬৯ সালে উইল্টশায়ার, ইংল্যান্ড, যুক্তরাজ্যে জন্মগ্রহণ করেন এবং প্রাথমিকভাবে লন্ডনে বেড়ে ওঠেন।চার ভাইবোনের মধ্যে তিনি সবচেয়ে ছোট। তার এক বড় বোন এবং দুই বড় ভাই রয়েছে।হান্টিংডনে স্কুলে যাওয়ার আগে শৈশবে শেলি তিন বছর মাল্টায় কাটিয়েছিলেন।১৯৯২ সালে শেফিল্ড বিশ্ববিদ্যালয় থেকে ইংরেজি এবং নাট্যকলায় বিএ অনার্স সহ স্নাতক পাশ করার পর তিনি এডিনবার্গের একটি স্থানীয় থিয়েটার কোম্পানিতে যোগ দেন এবং শেফিল্ডে একটি কমিউনিটি থিয়েটার কোম্পানি স্থাপন করেন। তার অভিনয় ক্যারিয়ারকে আরও এগিয়ে নিতে তিনি লন্ডনে স্থানান্তরিত হন।
ব্যক্তিগত জীবন
১৯৯৫ সাল থেকে র‍্যাচেল শেলি তার সঙ্গী ম্যাথিউ পাখিলের সাথে লন্ডনের নটিং হিলে বাস করছেন। ম্যাথিউ একজন টিভি লেখক, প্রযোজক ও পরিচালক। এডেন নামে তাদের একজন মেয়ে আছে, যে ২০০৯ সালের ৮ সেপ্টেম্বর জন্মগ্রহণ করেছে।
চা ইউন-উ
লি দং-মিন (이동민, জন্ম - ৩০ মার্চ, ১৯৯৭), যিনি তার স্টেজ নাম চা ইউন-উ (차은우) নামে পরিচিত, হচ্ছেন একজন দক্ষিণ কোরিয়ান গায়ক, অভিনেতা এবং মডেল। তিনি দক্ষিণ কোরিয়ার বালক দল অ্যাস্ট্রোর সদস্য।
২০১৩-২০১৫: ক্যারিয়ারের সূচনা
আগস্ট ২০১৫ সালে, চা, অ্যাস্ট্রোর অন্যান্য সদস্যদের সাথে ওয়েব ড্রামা টু বি কন্টিনিউডে অংশ নিয়েছিলেন।
২০১৬-বর্তমান: অ্যাস্ট্রোর সাথে অভিষেক, একক কার্যক্রম এবং ক্রমবর্ধমান জনপ্রিয়তা
ইপ স্প্রিং আপ দিয়ে অ্যাস্ট্রো ২৩ ফেব্রুয়ারি, ২০১৬ এ আত্মপ্রকাশ করে। আগস্টে, চা চুসোক বিশেষ বৈচিত্র্য প্রদর্শনী উত্তরগুলি যা আমাদেরকে নাড়া দেয় (Replies That Make Us Flutter) তে অংশ নিয়েছিলেন। সেপ্টেম্বরে, তিনি আরেকটি চুসোক পাইলট প্রোগ্রাম বুমশালাকাতে অংশগ্রহণ করেন।
কিম সে-রন এবং লি সু-মিন এর পাশাপাশি চা কে শো! মিউজিক কোর -এর উপস্থাপক হিসেবে ঘোষণা করা হয়, যা তিনি ২০১৬ থেকে ২০১৮ পর্যন্ত উপস্থাপন করেন। একই বছর, তিনি ওয়েব ড্রামা মাই রোমান্টিক সাম রেসিপি তে অভিনয় করেন।
২০১৮ সালে, চা ওয়েব ড্রামা টপ ম্যানেজমেন্টে অভিনয় করেছিলেন। একই বছর, তিনি জেটিবিসি এর রোমান্টিক কমেডি নাটক গ্যাংনাম বিউটি তে প্রধান চরিত্রে অভিনয় করেন। সিরিজটি সম্প্রচারিত হওয়ার পর চা -এর জনপ্রিয়তা বৃদ্ধি পায় এবং তিনি জিকিউ কোরিয়ার 'মেন অব দ্য ইয়ার' -এ অন্তর্ভুক্ত হন।
২০১৯ সালে, শিন সে-কিউং-এর সাথে ঐতিহাসিক নাটক রুকি হিস্টোরিয়ান গো হা-রিউং-এ অভিনয় করেছিলেন। ২০১৯ এমবিসি ড্রামা অ্যাওয়ার্ডে, চা একজন অভিনেতার জন্য এক্সিলেন্স অ্যাওয়ার্ড এবং শিন সে-কিউং এর সাথে সেরা দম্পতির পুরস্কার জিতেন।
২০২০ সালের এপ্রিল মাসে, চা মাস্টার ইন দ্য হাউস এর ফিক্সড কাস্ট সদস্য হিসেবে যোগদান করেন। ২০২০ সালের এসবিএস এন্টারটেইনমেন্ট অ্যাওয়ার্ডে, তিনি মাস্টার ইন দ্য হাউস এর জন্য রুকি অ্যাওয়ার্ড জিতেছিলেন।
২০২০ সালের ডিসেম্বরে, চা একই নামের ওয়েবটুনের উপর ভিত্তি করে টিভিএন নাটক ট্রু বিউটি তে প্রধান চরিত্রে অভিনয় শুরু করেন, যেখানে তিনি লি সু-হো এর ভূমিকা পালন করেন।
২০২১ সালে, চা কিম রে-ওয়ান, লি জং-সুক এবং লি সাং-হির সাথে ডেসিবেল ছবিতে অভিনয় করবেন।
কারাগার
কারাগার (Prison) একটি বিশেষ আবাসস্থল, যেখানে আসামীরা অবস্থান করেন। গাউল, জেল, দ্য বিগ হাউজ, দ্য স্ল্যামার অথবা দ্য স্টোনি লোনসাম নামেও কারাগারের পরিচিতি রয়েছে। এরফলে অপরাধী ব্যক্তি স্বাভাবিকভাবে চলাফেরায় বাঁধাগ্রস্ত হন ও মৌলিক স্বাধীনতা ভোগ করতে পারেন না। কারাগার সরকার কর্তৃক পরিচালিত হয়। কারাগারের ইংরেজি শব্দ হচ্ছে প্রিজন যা প্রাচীন ফরাসী শব্দ প্রিসাউন থেকে উৎপত্তি হয়েছে।
প্রয়োগ
আইন-শৃঙ্খলা বাহিনী বা পুলিশ কর্তৃক অপরাধজনিত কারণে আটক বা গ্রেফতারের ফলে ব্যক্তিকে কারাগারে প্রেরণ করা হয়। মহামান্য আদালতের রায়ের পূর্ব পর্যন্ত অপরাধী হিসেবে ব্যক্তি দোষী সাব্যস্ত ও আদালতে প্রেরণ করা না হয় তাহলে তাকে কারাগারে প্রেরণ করা হবে যদি - ব্যক্তিকে যদি কারাগারে রাখা হয় তাহলে তিনি প্রিজনার নামে আখ্যায়িত হন। দণ্ডাজ্ঞাপ্রাপ্ত আসামীদের ক্ষেত্রেও প্রিজনার শব্দটি ব্যবহার করা হয়ে থাকে যদি তিনি অপরাধের জন্য অপরাধীরূপে ঘোষিত হন। এছাড়াও, মৃত্যুদণ্ডে দণ্ডিত ব্যক্তিকেও ফাঁসিতে ঝুলানোর পূর্ব পর্যন্ত কারাগারে অন্তরীণ রাখা হয়।
পাতালগঙ্গা নদী
পাতালগঙ্গা নদী ( মারাঠি : पाताळगंगा नदी) মাথেরান উপকূলের পশ্চিমের একটি নদী। এটি খোপোলির কাছাকাছি প্রধান শৈলশিরা থেকে শাখা হিসেবে পশ্চিমাভিমুখে একটি সাধারণ প্রবাহ বজায় রাখে যতক্ষণ না তা ধরমতার খাতে প্রশস্ত মোহনায় যোগদান করে। ভারতের মহারাষ্ট্রের খোপোলির কাছাকাছি খোপোলি বিদ্যুৎ প্রকল্পের জল এই নদীতে প্রবেশ করিয়ে দেওয়া হয়েছে। এটি দূষণের ক্ষেত্রে সর্বাগ্রে আসে। পাতালগঙ্গা এমআইডিসি থেকে আসা দূষণের কারনে এটি মহারাষ্ট্রের অন্যতম দূষিত নদী। পাতালগঙ্গা এমআইডিসি-র অন্তর্ভুক্ত শিল্পগুলি নদী দূষণে অবদান রাখে। এমপিসিবি পানির গুণগত মান সম্পর্কিত কোনও সঠিক তথ্য সরবরাহ করে না। এটি এমন একটি বিষয় যা বিভিন্ন এনজিও এবং স্থানীয়দের প্রতিবাদকে সীমাবদ্ধ করে রেখেছে। আজকাল পাতালগঙ্গা নদীর তীরের গ্রামগুলি (তুরাদে, কালিভালি, আপ্তা, দুশ্মী, খড়পাড়া, রাভে) মাছ খাওয়ার ফলে সৃষ্ট বিষক্রিয়া সম্পর্কে অভিযোগ করে। রঞ্জন, সার, কীটনাশক, অ্যালকাইল অ্যামাইনের শিল্পগুলি থেকে ক্ষতিকারক রাসায়নিকগুলির কারণে নদীর জীববৈচিত্র্য মারাত্মক হুমকির মুখে রয়েছে। কৃষিক্ষেত্রে দূষণের প্রভাব: পানির উচ্চ অ্যাসিডীয় পিএইচ এর কারণে শস্য ঝলসে যায়। বর্ষা মৌসুমে বন্যার ফলে ক্ষতিকারক রাসায়নিক মিশ্রিত পানিতে কৃষিজমিগুলি প্লাবিত হয় যা জমিকে চাষের জন্য অনুপযুক্ত করে তোলে।
কারাগার
ব্যবস্থাপনা
সাধারণতঃ পুরুষ এবং নারী অপরাধীকে পৃথক স্থানে অথবা পৃথক কারাগারে আটক রাখা হয়। কারাগারের দেয়াল ও মূল ফটক বেশ মজবুতসহ নিরাপত্তা ব্যবস্থা নিঃশ্ছিদ্র থাকে। এছাড়াও নিয়ন্ত্রণজনিত কারণে কারাগারের অভ্যন্তরভাগের দরজাগুলো তালাবদ্ধ থাকে।
পাতালগঙ্গা নদী
চাওয়ান বাঁধের (হেতাওয়ান বাঁধ নির্মাণের আগে জল সরবরাহের জন্য নির্মিত ছোট স্তরের ব্যবস্থা) পরে শিল্পগুলির বর্জ্য প্রবাহ নদীতে ছাড়া হয়। ভোরবেলা বা সন্ধার বেশিরভাগ দূষণ প্রক্রিয়াজাত না করেই ছেড়ে দেওয়া হয়।
কারাগার
ব্যবস্থাপনা
সেল নামে পরিচিত ছোট্ট, ক্ষুদ্র তালাবদ্ধ কক্ষে ঘুমানোর ব্যবস্থা করা হয়। বাঙ্ক বেড, টয়লেট এবং সিঙ্কের ব্যবস্থা করা থাকে। প্রতিদিনই আটককৃত ব্যক্তিদের ব্যায়ামের জন্য কক্ষ ত্যাগের অনুমতি দেয়া হয়। কিছু ব্যক্তি কারাগারে অবস্থানকালীন সময়ে দিবাভাগে কারখানায় কাজ করেন অথবা রান্নাবান্না কিংবা কাপড় ধৌতকরণে নিযুক্ত থাকেন। আইন প্রয়োগকারী কর্মকর্তাগণ কারারক্ষী নামে পরিচিত ও তাদের দেখাশোনার ভার গ্রহণ করেন। কারাগার পরিচালক ওয়ার্ডেন বা জেলার নামে পরিচিত।
পাতালগঙ্গা নদী
ইতিহাস
মহাভারতে ভীষ্ম যখন মারা যাচ্ছিলেন তখন অর্জুন তীর দিয়ে মাটিতে গর্ত করে একটি ফোয়ারা তৈরি করে ভূগর্ভস্থ পানি উত্তোলন করেছিলেন যা পাতালগঙ্গা নামে পরিচিত।
পুরাণ অনুসারে গঙ্গা নদীর তিনটি শাখা রয়েছে এবং সেগুলি হলো স্বর্গ গঙ্গা (মন্দাকিনী), ভু গঙ্গা (ভাগীরথী) এবং পাতালগঙ্গা (ভগবতী)। সমুদ্রে প্রবেশের আগে গঙ্গা কয়েকটি শাখা নদীতে বিভক্ত হয়ে বঙ্গোপসাগরে মিশে যায়।
কারাগার
সামরিক কারাগার
সামরিক বাহিনীতে বিশেষ কারাগার রয়েছে যা সামরিক কারাগার নামে পরিচিত। সাধারণতঃ যুদ্ধ অপরাধী, অনৈতিক কর্মকাণ্ডে সংশ্লিষ্টতাজনিত কারণে জাতীয় নিরাপত্তা ব্যবস্থা হুমকি সৃষ্টিকারী সেনা সদস্য(দেরকে) সামরিক আদালতে যথোচিত বিচার করা হয়। গুরুতর অপরাধে সেনা আদালতে দোষী সাব্যস্ত হলে কারাগারে প্রেরণ করা হয়। এ ধরনের কারাগার সামরিক বাহিনী কর্তৃক পরিচালিত হয়। নিরাপত্তার দায়িত্বে থাকে এমপি বা মিলিটারী পুলিশ।
পাতালগঙ্গা নদী
ইতিহাস
পাতালগঙ্গা নদীর কথা প্রাচীন বৈদিক গ্রন্থ এবং তুরাদে-করাদে এলাকার মন্দিরে উল্লেখ করা হয়েছে এবং নদীর তীর পবিত্র হিসেবে বিবেচনা করা হতো ও এই নদীতে একটি ডুব দেওয়া আধ্যাত্মিকভাবে অন্তত উপকারী বিবেচনা করা হয়। ভবানীপাটনা পাতালগঙ্গার নিকটবর্তী একটি প্রাকৃতিক উষ্ণ প্রস্রবণ যা স্থানীয় এবং উপাসকরা পবিত্র গঙ্গা নদী রূপে পূজা করে।
কারাগার
সামরিক কারাগার
সামরিক কারাগার দুই ধরনের হয়ে থাকে।
পাতালগঙ্গা নদী
ইতিহাস
কারজাত এবং পানভেল এর কাছাকাছি এমআইডিসির পাতালগঙ্গা শিল্প এলাকার নাম পাতালগঙ্গা নদীর কাছ থেকে এসেছে। শিল্পাঞ্চলের উদ্যোক্তাদের সুবিধার্থে যানজট এড়ানোর জন্য পাতালগঙ্গা নদীর উপর একটি দুই লেনের উচ্চ স্তরের সেতু নির্মিত হয়েছে।
কারাগার
অপরাধী পরিসংখ্যান
২০০৬ সালের তথ্য মোতাবেক বৈশ্বিকভাবে কমপক্ষে ৯.২৫ মিলিয়ন লোক কারাগারে আটক রয়েছেন। ধারণা করা হচ্ছে যে, এই সংখ্যা আরও বেশি হতে পারে। অনুমান নির্ভর প্রতিবেদন, বিভিন্ন দেশ থেকে তথ্যের অপর্যাপ্ততা, কর্তৃপক্ষীয় সীমাবদ্ধতাই এর প্রধান কারণ।
পাতালগঙ্গা নদী
গতিপথ
পাতালগঙ্গা নদীর উৎস পশ্চিমঘাট পর্বতমালার খান্ডালা অংশে। উত্তর-পশ্চিম দিকে প্রায়  আঁকাবাঁকা পথের উভয় পাশে বেশ কয়েকটি নদীর কারনে আশেপাশের জমি ক্ষয়প্রাপ্ত হয়েছে যা পাহাড়ের অবশেষ হিসেবে চিহ্নিত। এর মধ্যে লক্ষণীয় বিশিষ্ট হলো  প্রবাল উচ্চতা এবং কমলা দুর্গ পরিসর। দক্ষিণে মানিকগড় উত্তর উত্তর-পশ্চিম এবং দক্ষিণ দক্ষিণ-পূর্বের ঝোঁকের সাথে  এর একটি খাড়া রেঞ্জ গঠন করে; এটি আসলে পাতালগঙ্গা এবং বালগঙ্গা নদীকে পৃথককারী পাহাড়। ওয়াভেশ্বরের নীচে পাতালগঙ্গা ধরমতার খাতের সাথে মিলিত হওয়ার জন্য দক্ষিণ দক্ষিণ-পশ্চিমে হঠাৎ তার গতিপথ পরিবর্তন করে প্রায়  যাত্রা করে। পাহাড়ি ভূসংস্থান অব্যাহত থাকলেও নদীর উপত্যকা বিস্তৃত এবং ধরমতার খাতের জোয়ার সমতলে একত্রিত হয়েছে। বালগঙ্গা নদীটি পাতালগঙ্গার একটি শাখা নদী যা আরও পার্বত্য অঞ্চলে এর সাথে সমানতালে প্রবাহিত হয় এবং কেবল ধরমতার খাতে পাতালগঙ্গার সাথে মিলিত হয়; ভূমি যদিও পাহাড়ী তবে শিলোট এবং বদরুদ্দিনের মতো রেঞ্জের উচ্চতা সাধারণত কম।
কারাগার
অপরাধী পরিসংখ্যান
বর্তমানে মার্কিন যুক্তরাষ্ট্রেই সবচেয়ে বেশি লোক আটক আছে। ২ মিলিয়নেরও অধিক লোক আমেরিকার জেলগুলোতে রয়েছে। ১৯৮৫ সালে সেখানে ৭৪৪,০০০ জন আটক ছিল।
নেমানিয়া মিলুনোভিচ
নেমানিয়া মিলুনোভিচ (Немања Милуновић, Nemanja Milunović; জন্ম: ৩১ মে ১৯৮৯) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং সার্বিয়া জাতীয় দলের হয়ে রক্ষণভাগের খেলোয়াড় হিসেবে খেলেন।  তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
মিলুনোভিচ ২০১৬ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ৪ ম্যাচে ১টি গোল করেছেন।
প্রারম্ভিক জীবন
নেমানিয়া মিলুনোভিচ ১৯৮৯ সালের ৩১শে মে তারিখে সার্বিয়ার চাচাকে জন্মগ্রহণ করেছেন এবং সেখানেই তার শৈশব অতিবাহিত করেছেন।
কামাল আতাতুর্ক স্মৃতিসৌধ, ক্যানবেরা
কামাল আতাতুর্ক স্মৃতিসৌধ হলো অস্ট্রেলীয় যুদ্ধ স্মারক আনজাক প্যারেডের বিপরীতে অবস্থিত একটি স্মারক, যা অস্ট্রেলিয়ার রাজধানী ক্যানবেরার প্রধান স্মৃতিসৌধ ও আনুষ্ঠানিক প্যারেডের স্থান।
এর নামকরণ করা হয়েছে মোস্তফা কামাল আতাতুর্কের (১৮৮১-১৯৩৮) নামানুসারে যিনি একজন লেফটেন্যান্ট কর্নেল হিসাবে ১৯১৫ সালে প্রথম বিশ্বযুদ্ধের সময় গ্যালিপলি উপদ্বীপের আরি বুরনুতে অস্ট্রেলীয় ও নিউজিল্যান্ড সৈন্যদল (আনজাক) কে প্রতিরোধ করার সময় উসমানীয় ১৯ তম পদাতিক বিভাগের নেতৃত্ব দিয়েছিলেন। তিনি তুরস্ক প্রজাতন্ত্রের প্রতিষ্ঠাতা ও এর প্রথম রাষ্ট্রপতি হয়েছিলেন এবং তুর্কি সংসদ কর্তৃক সম্মানিত আতাতুর্ক ("তুর্কিদের পিতা") উপাধি লাভ করেন।
১৯৮৫ সালে গ্যালিপোলি অভিযানের সত্তর বছর পরে, তুর্কি সরকার উপদ্বীপের সেই জায়গাটির জন্য "আনজাক কোভ" নামটিকে স্বীকৃতি দেয় যেখানে অস্ট্রেলীয় ও নিউজিল্যান্ডের সৈন্যরা ২৫ এপ্রিল ১৯১৫ তারিখে অবতরণ করেছিলো।
নকশা
স্মৃতিসৌধটি একটি বৃত্তাকার পাকা জায়গায় একটি অর্ধচন্দ্রাকার দেয়াল নিয়ে গঠিত। প্রাচীরের রূপটি তুর্কি পতাকার অর্ধচন্দ্র ও পাঁচ লেজের তারকাকে প্রতিফলিত করে। স্মৃতিসৌধের কেন্দ্রে গ্যালিপলির যুদ্ধক্ষেত্রের মাটি ধারণকারী একটি টাইম ক্যাপসুল রয়েছে। এটি মূলত স্থাপত্য প্রকৌশল ফার্ম পিডিসিএম দ্বারা নকশা করা হয়েছিলো।
প্রাচীরের কেন্দ্রস্থলে আতাতুর্কের একটি ব্রোঞ্জ প্রতিমূর্তি আছে। এটি তুর্কি ভাস্কর হুইসেন গেজেরের তৈরি তুর্কি সরকারের একটি উপহার। আতাতুর্ককে উৎসর্গ করা শিলালিপিটি তার প্রাক্তন শত্রুদের প্রতি শ্রদ্ধা জানায় ও যুদ্ধের খরচ সম্পর্কে তার উপলব্ধির প্রতিফলন করে: থাম্ব|মোস্তফা কামাল আতাতুর্কের উক্তির শিলালিপি সহ তার আবক্ষ মূর্তি। "'যে বীররা নিজেদের রক্ত ঝরিয়ে প্রাণ হারিয়েছেন... আপনারা এখন বন্ধুত্বপূর্ণ দেশের মাটিতে শুয়ে আছেন। অতএব, শান্তিতে বিশ্রাম করুন। আমাদের দেশে জনি ও মেহমেতের মধ্যে কোন পার্থক্য নেই যেখানে তারা পাশাপাশি বসে আছে।... তোমরা মায়েরা যারা তাদের ছেলেদের দূর দেশ থেকে পাঠিয়েছো নিজেদের চোখের পানি মুছে নাও। তোমাদের ছেলেরা এখন আমাদের বুকে শুয়ে শান্তিতে আছে। এই মাটিতে প্রাণ হারানোর পর তারাও আমাদের সন্তান হয়েছে।”"
উক্তিটি তুরস্কে মারা যাওয়া সমস্ত প্রাক্তন শত্রু সৈন্যদের সম্মান জানায়।
শব্দগুলো আতাতুর্কের কিনা তা নিয়ে অবশ্য কিছুটা সন্দেহ আছে।
স্মৃতিসৌধের চারপাশে পাইন গাছ রয়েছে যা গ্যালিপলি এলাকার "লোন পাইন" থেকে সংগ্রহ করা বীজ থেকে জন্মায়।
সংস্কার
থাম্ব|২০০৭ সালে সংস্কারের পর স্মৃতিসৌধ স্মৃতিসৌধটি ২০০৭ সালে সংস্কার করা হয়েছিলো ও আনজাক দিবসের (২৫ এপ্রিল) জন্য সময়মতো পুনরায় উৎসর্গ করা হয়েছিলো। তুরস্কের পতাকায় ব্যবহৃত বৃহত্তর পাঁচ লেজের তারার মোটিফ অন্তর্ভুক্ত করার জন্য ফুটপাথটি পরিবর্তন করা হয়েছিলো, যাতে অর্ধচন্দ্রের আকারে বিদ্যমান প্রাচীরের সাথে সামঞ্জস্যপূর্ণ হয়। তারার বিন্দুতে কেন্দ্রীয় ভাস্কর্যের জন্য ব্যবহৃত গ্রানাইটের সাথে মেলে পাঁচটি গোলাপী রঙের গ্রানাইট দিয়ে তৈরি কলাম। রাতে কলামগুলো আলোকিত হয়। পতাকাগুলো পাশ থেকে স্মৃতিসৌধের সামনের দিকে সরানো হয়েছে। স্মৃতিসৌধটির নকশা করেছে পিডিসিএম প্রাইভেট লিমিটেড।
নবদ্বীপ হাসপাতাল ও ইমার্জেন্সি কেয়ার
নবদ্বীপ হাসপাতাল, চুল প্রতিস্থাপন ও লেজার ক্লিনিক হল ভারতের পানিপাতের একটি বেসরকারি, বহুমুখী বৈশিষ্ট্য সম্পন্ন হাসপাতাল।   এটি ১১২, সুখদেব নগর, পানিপাতে অবস্থিত। ডঃ নবদ্বীপ গোয়ালের নামে নামকরণ করা এই হাসপাতালটি ২০০৯ সালে পানিপথ এবং আশেপাশের জেলার বাসিন্দাদের চিকিৎসা সেবা প্রদানের জন্য প্রতিষ্ঠিত হয়েছিল।
মেডিকেল সুপারিনটেনডেন্ট: ডাঃ নবদ্বীপ গোয়াল।
কার্বন-১৪
কার্বন-১৪ হলো কার্বনের তেজষ্ক্রীয় রূপভেদ। এই কার্বন-১৪ দিয়ে কোনো বিশেষ প্রকারের তেজষ্ক্রীয় কার্বন কোনো বস্তু কতটুকু ধারণ করেছে, তার ভিত্তিতে প্রত্নবস্তুর বয়স নির্ধারণ করা যায়।
ব্যবহার
ফ্রেম| কার্বন-১৪ পদ্ধতির বহুল ব্যবহার হয়ে থাকে প্রত্নতত্ত্বে। গবেষণায় বেরিয়ে এসেছে জীবিত গাছপালা বায়ুমণ্ডল থেকে প্রায় সমপরিমাণ তেজষ্ক্রীয় কার্বন ১৪ এবং অতেজষ্ক্রীয় কার্বন কার্বন ১২ শোষণ করে, আর যেসব প্রাণী এই উদ্ভিজ্জাত খাদ্য গ্রহণ করে তারাও এই দুই প্রকার কার্বন গ্রহণ করে। মৃত্যু হয়ে গেলে প্রাণী আর কার্বন শোষণ করতে পারে না। তখন এর কলাতন্ত্রে আর কোষগুলোতে অবস্থানকারী কার্বন-১৪ ক্ষয়প্রাপ্ত হতে বা এর তেজষ্ক্রীয়তা হারিয়ে যেতে থাকে। তখন এই অবক্ষয়ের হারটি জানা গেলে জানা যায় ঐ বস্তুটির বয়স।
নির্মলা শিওরান
নির্মলা শিওরান(জন্ম ১৫ই জুলাই ১৯৯৫) একজন ভারতীয় ৪০০ মিটার ইভেন্টের মহিলাব স্প্রিন্টার। ২০১৬ গ্রীষ্মকালীন অলিম্পিকের দুটি ইভেন্টে তিনি অংশগ্রহণ করার যোগ্যতা অর্জন করেছিলেন, যথা- মহিলাদের ৪০০মিটার এবং ৪ × ৪০০ মি রিলে।
মহিলাদের ৪০০মিটার দৌড়ে শিওরান এর সময় ছিল ৫১.৪৮ সেকেন্ড। তার ব্যক্তিগত শ্রেষ্ঠ সময় ছিল ২০১৬ এর জুলাই এ হায়দ্রাবাদ এর ন্যাশনাল ইন্টার স্টেট সিনিয়র অ্যাথলেটিক্‌স চ্যাম্পিয়নশিপে। অলিম্পিকের যোগ্যতাসূচক সময় (৫২.২০ সেকেন্ড) এর থেকে বেশ কম সময়েই তিনি শেষ করেছিলেন এবং এর পূর্ববর্তী শ্রেষ্ঠ সময় ২০১৪ সালে মাচেত্রিরা রাজু পুভাম্মা করা ৫১.৭৩ সেকেন্ড কেও ছাপিয়ে গিয়েছেন। সেই বছর একই ইভেন্টে শিওরান এর সময় ছিল ৫২.৩৫ সেকেন্ড, যেখানে ২০১৩ সালে চেন্নাইতে তার পূর্ববর্তী ব্যক্তিগত শ্রেষ্ঠ সময় ছিল ৫৩.৯৪ সেকেন্ড।
অলিম্পিকে মহিলাদের ৪ × ৪০০ মি রিলে ইভেন্টেও শিওরান যোগ্যতা অর্জন করেছেন। ২০১৬ সাকে জুলাই মাসে ব্যাংগালোর এ শিওরান, অনিল্ডা থমাস, মাচেত্রিরা রাজু পুভাম্মা এবং টিন্টু লুক্কা এর সময় ছিল ৩:২৭.৮৮ এবং অলিম্পিকের জন্য যোগ্যতা অর্জন করা ১৬টি দলের মধ্যে ভারত ১২ তম স্থান অধিকার করে।
গুটেনবের্গ প্রকল্প
thumb|গুটেনবার্গ প্রকল্পের লোগো গুটেনবার্গ প্রকল্প (Project Gutenberg) বিশ্বের সাহিত্য-সাংস্কৃতিক রচনাসমূহের অনলাইন সংগ্রহ গড়ে তোলার কাজে নিয়োজিত একটি স্বেচ্ছাসেবামূলক প্রকল্পের নাম। যার উদ্দেশ্য "ই-বুক তৈরি ও বিতরণে উৎসাহ প্রদান করা"। ১৯৭১ সালে মাইকেল এস. হার্ট প্রতিষ্ঠিত এই প্রকল্পটি পৃথিবীর প্রাচীনতম ডিজিটাল গ্রন্থাগার হিসেবে চিহ্নিত। এই প্রকল্পের অধিকাংশ সংগ্রহই হচ্ছে পাবলিক ডোমেইনের অন্তর্গত বইসমূহের ই-টেক্সট যা অনলাইনে পড়া যায়। ডাউনলোড করার মাধ্যমে অফলাইনেও পড়ার সুযোগ রয়েছে। বইগুলো বিভিন্ন ফরম্যাটে রয়েছে যার যে কোনটি ডাউনলোড করা যায় সম্পূর্ণ বিনামূল্যে। প্রকল্পটির দাবি অনুযায়ী, ২০১৩ সালের মার্চ পর্যন্ত এর সংগ্রহে রয়েছে প্রায় ৪২ হাজার উপাদান।
ইতিহাস
১৯৭১ সালে মাইকেল এস হার্ট যখন যুক্তরাষ্টের ইলিনয় বিশ্ববিদ্যালয়ের ছাত্র তখন তিনি বিশ্ববিদ্যালয়ের ম্যাটেরিয়ালস রিসার্চ ল্যাবে আনলিমিটেড কম্পিউটার ব্যবহারের সুযোগ পান, সে সময় যার আর্থিক মূল্য বিবেচনা করা হয় প্রায় ১০০০০০ ডলারেরও বেশি। তিনি এই সুযোগ কাজে লাগান জনকল্যাণমুলক কিছু করার জন্য। তখন তার লক্ষ্য ছিল ২০০০ সালের মধ্যে অন্তত ১০০০০ বইয়ের ডিজিটাল ভার্সন প্রকাশ করা যা জনসাধারণ বিনামূল্য বা নামমাত্র মূল্যে পাবে। যুক্তরাষ্টের স্বাধীনতার ঘোষণা পত্র ছিল প্রকল্পের প্রথম ডিজিটাল বই। প্রকল্পের নাম রাখা হয় ১৫ শতকের বিখ্যাত প্রকাশক জোহানস গুটেনবার্গ-এর নামানুসারে যিনি বহনযোগ্য ছাপাখানার জন্য বিখ্যাত ছিলেন।
ডাউনলোড
বইগুলো ডাউনলোড করা যাবে http://www.gutenberg.org, http://www.manybooks.net এবং মোবাইলের জন্য http://mnybks.net/index.wml ঠিকানা থেকে।
ফ্রী সিডি ও ডিভিডি
ফ্রী সিডি ও ডিভিডি প্রোজেক্টের আওতায় গুটেনবার্গ প্রকল্প সারা বিশ্বে ১৯০০০ বই সমৃদ্ধ ডিভিডি ও ৬০০ বই সমৃদ্ধ সিডি বিনামূল্যে বিতরণ করে।
মদন পুরস্কার
মদন পুরস্কার (मदन पुरस्कार); ইংরেজি: Madan Puraskar) নেপালের একটি সাহিত্য সম্মান, যা মদন পুরস্কার গুঠি ক্যালেন্ডার বছরের মধ্যে প্রকাশিত নেপালি ভাষায় অসামান্য বইয়ের জন্য প্রতি বছর প্রদান করে। এটি নেপালের সবচেয়ে মর্যাদাপূর্ণ সাহিত্যের পুরস্কার হিসাবে বিবেচিত হয়। এটি প্রতিবছর ঘটস্থাপণের দিন প্রদান করা হয়।
প্রধানমন্ত্রী চন্দ্র শমসের জেবিআর পুত্রবধূ, রাণী জগদম্বা কুমারী দেবী কর্তৃক তাঁর প্রয়াত স্বামী জেনারেল মদন শমসের জেবিআরের স্মরণে ১৯৫৫ সালের ২৬ সেপ্টেম্বর প্রতিষ্ঠিত হয়েছিল। সেই থেকে এটি ১৯৭৪ এবং ১৯৭৭ বাদে প্রতি বছর উপস্থাপন করা হয়েছে। প্রতিষ্ঠার সময়, পুরস্কারটির পুরস্কার মূল্য ছিল ৪০০০ এনআরএস। সুবর্ণ জয়ন্তীর বছর (২০০৫ সাল) থেকে পুরস্কার মূল্য বাড়িয়ে ৪০০,০০০ এনআরএস করা হয়েছে।
শম্ভুনাথ দে
শম্ভুনাথ দে (১ ফেব্রুয়ারি, ১৯১৫ – ১৫ এপ্রিল, ১৯৮৫) একজন বাঙালি হিন্দু বিজ্ঞানী ও চিকিৎসক। তিনি কলেরা রোগের সংক্রমণ পদ্ধতি ও কলেরা টক্সিনের আবিষ্কারক। বিজ্ঞানী রবার্ট কখ কলেরা রোগের জীবাণু আবিষ্কার করলেও তাঁর সংক্রমণ পদ্ধতি সম্পর্কে কোনো ধারণা দিতে পারেননি। ডঃ দে'র কলেরা টক্সিন আবিষ্কারের পর ভারত থেকে কলেরা রোগের মতো মহামারী রোগ সম্পূর্ণ রূপে নিরাময় করা সম্ভব হয়েছে।
জন্ম ও বাল্যকাল
শম্ভুনাথ দে ১৯১৫ খ্রিস্টাব্দের ১ ফেব্রুয়ারি হুগলি জেলার গড়বতি গ্রামে জন্মগ্রহণ করেন। তাঁর পিতা ও মাতার নাম দাশুরথি দে ও চট্টেশ্বরী দেবী। দাশুরথিদের পিতার মৃত্যু হওয়ার পর জ্যেষ্ঠ পুত্র হিসেবে তাঁর শৈশব থেকেই সাংসারিক ব্যয়ভার গ্রহণ করতে হয়। বাল্যকাল থেকেই তিনি গ্রামের এক মুদি দোকানের সহকারীর কাজ করা আরম্ভ করেছিলেন। পরবর্তীতে তিনি নিজে একটা ছোটখাট ব্যবসা আরম্ভ করলেও উল্লেখযোগ্য সফলতা অর্জন করতে তিনি ব্যর্থ হয়েছিলেন। তবে দাশুরথি ও চট্টেশ্বরী দেবীর জ্যেষ্ঠ পুত্র হওয়ায় শম্ভুনাথ শৈশব থেকেই খুবই আদরে ও মমতায় বড়ো হয়। শম্ভুনাথ দে'র কাকার নাম ছিল আশুতোষ দে। তাঁর ঠাকুরদার প্রভূত সম্পত্তি থাকলেও বন্যায় সবই ডুবে গেলে আর্থিক অনটনের মধ্যে পড়ে শম্ভুনাথের পরিবার।
শিক্ষাজীবন
তৎকালীন সময়ে তাদের পরিবারে শম্ভুনাথের কাকা শিক্ষিত ব্যক্তি ছিলেন। কাকার অনুপ্রেরণায় শম্ভুনাথ বিদ্যালয়ে ভর্তি হন। গরিবাটি উচ্চ বিদ্যালয় থেকে তিনি ডিস্টিংশন সহ ম্যাট্রিকুলেশন পাশ করেন। মাধ্যমিকে কৃতিত্বের সাথে উত্তীর্ণ হওয়ায় তিনি হুগলি মহসিন কলেজে পড়বার জন্যে বৃত্তি পান। উচ্চ মাধ্যমিকেও তিনি তার কৃতিত্বের সাক্ষর রাখেন এবং ফলস্বরূপ কলকাতা মেডিকেল কলেজে পড়বার সুযোগ পান এবং ডি. পি. আই. বৃত্তি লাভ করেন। সেই সময়ে তাদের পরিবারে আর্থিক অনটন শুরু হলে সেই সময়কার কলকাতার একজন ধনাঢ্য ব্যবসায়ী কে সি শেঠ তাঁকে সাহায্য করেন। তাঁর আর্থিক সাহায্যে ও ব্যক্তিগত স্কলারশিপে শম্ভুনাথ ১৯৩৫ খ্রিস্টাব্দে কলকাতা মেডিকেল কলেজে ভর্তি হতে সক্ষম হন।
কর্মজীবন
১৯৪২ খ্রিস্টাব্দে তিনি কলকাতা মেডিকেল কলেজের রোগবিদ্যা ও অণুজীব বিজ্ঞান বিভাগে প্রদর্শক পদে নিযুক্ত হন। অধ্যাপক বি. পি. ত্রিবেদীর অধীনে তিনি তার গবেষণা কার্য শুরু করেন। অধ্যাপক বি.পি. ত্রিবেদীর অধীনে গবেষণাকালে তারা যুগ্মভাবে বেশ কয়েকটি গবেষণাপত্র প্রকাশ করেন।
গবেষণা
অধ্যাপক দে'র জীবনে মণীন্দ্রনাথ গুরুত্বপূর্ণ ভূমিকা পালন করেন। তিনি শম্ভুনাথকে অধ্যাপক জি. আর. ক্যামেরনের অধীনে হাইড্রোসেফালাস রোগের দ্বারা মস্তিষ্কে কী ধরনের পরিবর্তন হয় সেই সম্পর্কিত গবেষণার জন্য ১৯৪৭ খ্রিস্টাব্দে লন্ডনের ইউনিভার্সিটি কলেজ হসপিটাল মেডিকাল বিদ্যালয়ে প্রেরণ করেন।
গবেষণাকালে শম্ভুনাথকে একটি অন্যরকম বাধার সম্মুখীন হতে হয়। তিনি লক্ষ্য করেন, যে ইঁদুরটি নিয়েই তিনি গবেষণা করতে যাচ্ছেন সেটিই দুর্ভাগ্যজনকভাবে পালমোনারী রক্তসঞ্চালনে বাধার কারণে ফুসফুস স্ফীত হয়ে মারা যাচ্ছে। এই ঘটনার ফলে তিনি হাইড্রোসেফালাস ও পালমোনারী রক্তসঞ্চালনের মধ্যকার সম্পর্ক নির্ণয় নিয়ে গবেষণা করতে আগ্রহী হন। তিনি Pulmonary edema and experimental hydrocephalus বিষয়ে তাঁর বৈজ্ঞানিক সন্দর্ভ রচনা করেন এবং ১৯৪৯ খ্রিস্টাব্দে পিএইচডি ডিগ্রিপ্রাপ্ত হন। পরবর্তীকালে তিনি কলকাতায় ফিরে আসলেও অধ্যাপক ক্যামেরনের সাথে তাঁর আমৃত্যু যোগাযোগ ছিল।
কলেরা রোগ-সংক্রমণ পদ্ধতি
দেশে ফিরে তিনি নীল রতন সরকার মেডিকেল কলেজের প্যাথলজি ও ব্যাক্টিরিয়লজি বিভাগে যোগ দেন এবং কলেরা নিয়ে গবেষণা শুরু করেন। তার কলেরা নিয়ে গবেষণার অনেক আগে ১৮৮৩ খ্রিস্টাব্দে বিজ্ঞানী রবার্ট কখ কলেরা জীবাণু নিয়ে কাজ করতে কলকাতাতে আসেন। সেই সময় অবিভক্ত বাংলার পূর্ব ও পশ্চিমের বিভিন্ন জেলা গুলিতে এই রোগের প্রাদুর্ভাব দেখা যায়। যার ফলে খুব অল্প দিনের মধ্যেই মহামারিতে গ্রামের পর গ্রাম উজাড় হয়ে যেত। কলকাতায় কলেরা রোগ নিয়ে গবেষণা করে বিজ্ঞানী কখ কলেরা জীবাণুকে চিহ্নিত করলেন ও ১৮৮৪ খ্রিস্টাব্দে তিনি তার গবেষণা পত্র প্রকাশ করলেন। কিন্তু কখ রোগের জীবাণু (Vibrio cholerae) আলাদা করলেও কোনভাবেই এই জীবাণু দ্বারা সুস্থ প্রাণীর শরীরে রোগ সৃষ্টি করতে পারলেন না। ফলে রোগের জীবাণু আবিষ্কার হলেও রোগ প্রতিরোধ সম্ভব হচ্ছিল না। তিনি মনে করেছিলেন জীবাণুটি দ্বারা নিঃসৃত বিষ হলো একধরনের এন্ডোটক্সিন, যা ব্যাকটেরিয়াটির কোশপ্রাচীরের সাথে যুক্ত থাকে এবং সেটিই কোশকে পুরোপুরি মেরে ফেলে। অথচ এই প্রক্রিয়ারও কোনো সঠিক বর্ণনা দিতে তিনি অসমর্থ হন। বিজ্ঞানী শম্ভুনাথ কখ প্রবর্তিত এই কলেরা রোগ সংক্রমণ পদ্ধতির বিরোধিতা করেন। তিনি একটি প্রাণী মডেল তৈরি করার চেষ্টা করেন যার দ্বারা সংক্রমণ পদ্ধতিতে ব্যাখ্যা করা যায়। পরবর্তী দুই বছরের মধ্যে তিনি প্রাণী মডেলটি তৈরি করতে সক্ষম হন। তার এই গবেষণাপত্রটি An experimental study of the mechanism of action of Vibrio cholerae on the intestinal mucous membrane শিরোনামে ১৯৫৩ খ্রিস্টাব্দে প্রকাশিত হয়। তার এই বৈজ্ঞানিক সন্দর্ভটিকে ১৯৮৭ খ্রিস্টাব্দের ৯ ফেব্রুয়ারি একটি দৃষ্টান্তমূলক সন্দর্ভ হিসেবে স্বীকৃতি দেওয়া হয়।
পরবর্তীকালে এই বিষয়ে গবেষণাকালে বিজ্ঞানী শম্ভুনাথ কখ প্রবর্তিত কলেরা রোগ সংক্রমণ পদ্ধতির বিরোধিতা করেন। পুরোনো ধ্যানধারণাকে পাল্টে তিনি বলেন কলেরার বিষটি একপ্রকার এক্সোটক্সিন প্রকৃতির। তার এই মতামতের সপক্ষে তিনি একটি পরীক্ষা করলেন- বিচ্ছিন্ন আন্ত্রিক ফাঁস পরীক্ষণ বা Ligated Intestinal Loop Experiment। তিনি একটি খরগোশের ক্ষুদ্রান্ত্রের কিছুটা অংশ ওপর নিচে সুতো দিয়ে বেঁধে তার মধ্যে ইঞ্জেকশন করে কলেরার জীবাণু প্রবেশ করলেন। পরদিন দেখা যায়, ক্ষুদ্রান্ত্রের ওই অংশ চাল ধোয়া জলের মত তরল পদার্থে (যা কলেরা রোগীর মলের মত দেখতে) ভরে গেছে। এর পর তিনি গবেষণাগারে কৃত্রিমভাবে কলেরা জীবাণুর বংশবৃদ্ধি ঘটিয়ে কোশ নিঃসৃত তরল পদার্থ খরগোশের ক্ষুদ্রান্ত্রে প্রবেশ করিয়ে একই ফল পেলেন। যারদ্বারা তিনি প্রমাণ করলেন কলেরার জীবাণু যে বিষাক্ত পদার্থ তৈরি করে তা এক্সোটক্সিন প্রকৃতির এবং এন্টেরোটক্সিনধর্মী। তিনিই প্রথম কলেরা গবেষণায় খরগোশকে ব্যবহার করে সফলভাবে রোগ সংক্রমণ পদ্ধতি উপস্থাপন করতে পেরেছিলেন। তার এই পরীক্ষণ ও পর্যবেক্ষণ ১৯৫৯ খ্রিস্টাব্দে বিখ্যাত নেচার গবেষণা পত্রিকায় Enterotoxicity of bacteria-free culture-filtrate of Vibrio cholerae শিরোনামে প্রকাশিত হয়। সেই সময়ে এই সন্দর্ভটি পরিচিতি না পেলেও বতর্মানে এই থিসিস পেপারকে কলেরা গবেষণার মাইলফলক হিসেবে স্বীকৃতি দেওয়া হয়েছে। তার গবেষণার ফলে Vibrio cholerae-এর বিষের প্রকৃতি সম্পর্কে সম্যক জ্ঞান অর্জন হওয়ায় ও কলেরা টক্সিন আবিষ্কার পরবর্তীতে কলেরা রোগের প্রতিষেধক প্রস্তুতি ও নিরাময় সম্ভব হয়।
নোবেল ফাউন্ডেশন সম্মেলন ও পরবর্তী জীবন
১৯৬৬ খ্রিস্টাব্দে তার গবেষণা জীবনের পথপ্রদর্শক অধ্যাপক ক্যামেরন মারা গেলে তিনি ভীষণভাবে আঘাত পান। তিনি বলেছিলেন- His death put the last nail on my struggle against all these odds. ১৯৭৩ খ্রিস্টাব্দে তিনি প্রাতিষ্ঠানিক কর্মজীবন থেকে অবসর গ্রহণ করেন ও কাজের উপযুক্ত স্বীকৃতি না পাওয়ায় ভীষণভাবে হতাশ হয়ে পরেন।
পরবর্তীতে ১৯৭৮ খ্রিস্টাব্দে নোবেল ফাউন্ডেশন তাঁকে কলেরা ও ডায়রিয়ার উপর অনুষ্ঠিত ৪৩তম বার্ষিক সম্মেলনে বক্তৃতা দেওয়ার জন্যে আমন্ত্রণ জানালে তিনি মানসিকভাবে কিছুটা শক্তি ফিরে পান। সম্মেলনে বক্তৃতা দিতে গিয়ে তিনি বলেন,
তিনি তার পরবর্তী জীবনে আবার গবেষণায় মনোনিবেশ করেন ও গবেষণাতেই নিজেকে উতসর্গ করেন।
নোবেলজয়ী প্রফেসর যোশুয়া লেন্ডারবার্গ প্রফেসর দে'র গবেষণা সম্পর্কে বলেন
টাটা ডোকোমো
টাটা ডোকোমো: জনপ্রিয়ভাবে ‘ডোকোমো’ নামে পরিচিত টাটা ডোকোমো (জাপানের NTT Docomo-র থেকে পৃথক) একটি ভারতীয় মোবাইল-পরিষেবা প্রদানকারী প্রতিষ্ঠান। জাপান-এর বৃহৎ দূরসংযোগ কোম্পানী NTT Docomo ও ভারতীয় দূরসংযোগ কোম্পানী টাটা টেলিসার্ভিসের মধ্যে পদ্ধতিগত যুগ্ম উদ্যোগরূপে ২০০৮ সালে নভেম্বর মাসে টাটা ডোকোমো গড়ে উঠেছিল। টাটা ডোকোমো জি এস এম ও সি ডি এম এ, এই দুই প্রযুক্তির সহায়তায় মোবাইল দূরসংযোগ সেবা শুরু করে। গ্রাহকভুক্তির পরিসংখ্যার রিপোর্টে টাটা ডোকোমো দেশের ষষ্ঠ বৃহত্তম পরিষেবা প্রতিষ্ঠান।
নেটওয়ার্ক পরিসীমা
বর্তমানে টাটা ডোকোমোর মোবাইল সেবা ভারতের নিম্নোক্ত টেলিকম সার্কেল সমূহে উপলব্ধ।
বল্লা ইউনিয়ন
বল্লা ইউনিয়ন বাংলাদেশের টাঙ্গাইল জেলার অন্তর্গত কালিহাতী উপজেলার একটি ইউনিয়ন। এটি টাঙ্গাইল শহরের ১২ কিলোমিটার উত্তর-পূর্বে অবস্থিত।
ভৌগোলিক উপাত্ত
বল্লা ইউনিয়নের মোট আয়তন ৩৪৪৮ একর বা ১৩.৯৫ বর্গকিলোমিটার। ঘরবাড়ির সংখ্যা ১০০৬৮ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী বল্লা ইউনিয়নের মোট জনসংখ্যা ৪২৯৯৯ জন। এদের মধ্যে ২৩৩৩২ জন পুরূষ এবং ১৯৬৬৭ জন মহিলা। প্রতি ব:কি: এ ৩০৮২ জন লোক বাস করে।
ইতিহাস
বল্লা ইউনিয়ন পরিষদ - কালিহাতী উপজেলার ৯ নং ইউনিয়ন পরিষদ। এটি অনেক পুরানো একটি পরিষদ। বল্লা এর নাম অনুসারে পরিষদটির নামকরণ করা হয়।
উনিশ শতকে এখানে পাটের একটি বিশাল বাজার ছিল। এখনও বল্লা বাজার টাঙ্গাইলের ব্যস্ততম একটি বাজার। বর্তমানে বল্লা ইউনিয়ন একটি তাত শিল্প এলাকা হিসেবে জাতীয়ভাবে পরিচিত।
শিক্ষা
বল্লা ইউনিয়নে ৮টি সরকারী প্রাথমিক বিদ্যালয়, ৪টি বেসরকারি প্রাথমিক বিদ্যালয়, ৯টি আনন্দ স্কুল, ১২টি মাদরাসা, ২টি বালক উচ্চ বিদ্যালয় এবং ১টি বালিকা উচ্চ বিদ্যালয় রয়েছে।
বল্লা ইউনিয়নের গড় সাক্ষরতার হার শতকরা ৪১.১ ভাগ (পুরুষ-৪৩%, মহিলা-৩৮.৮%)।
অন্যান্য স্থাপনা
এই ইউনিয়নে আছে ভুমি অফিস ১টি, বিদ্যুৎ অফিস ১টি, পোষ্ট অফিস ১টি, বিদ্যুৎ উপকেন্দ্র ১টি, ব্যাংক ৮ টিঃ সোনালী ব্যাংক, কৃষি ব্যাংক, রুপালী ব্যাংক, গ্রামীণ ব্যাংক, বাংলাদেশ কর্মাস ব্যাংক, সাউথ ইস্ট ব্যাংক ও এনসিসি ব্যাংক,ডাচ বাংলা ব্যাংক লিমিটেড । এনজিও ১০টি, মসজিদ ৩০টি, মন্দির ১৭টি, কবরস্থান ১৪টি, শ্মশান ২টি, ঈদগাহ মাঠ ১৫টি, ক্লাব ৬টি, খেলার মাঠ ৬টি কলেজ ১টিঃ বল্লা করোনেশন উচ্চ বিদ্যালয় এন্ড কলেজ ।
সারিয়াকান্দি সদর ইউনিয়ন
সারিয়াকান্দি সদর ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।
যোগাযোগ
সারিয়াকান্দি সদর ইউনিয়নে ৬ কিলোমিটার কাঁচা রাস্তা ও ২৩ কিলোমিটার পাঁকা রাস্তা রয়েছে।
আয়তন
এই ইউনিয়নের মোট আয়তন ২২.০৩ বর্গকিলোমিটার।
জনসংখ্যা
এই ইউনিয়নের মোট জনসংখ্যা ১৭,৯০০ জন।
প্রশাসনিক কাঠামো
এই ইউনিয়নে ১৫টি মৌজা রয়েছে।
শিক্ষা ব্যবস্থা
এখানে, মোট ১২টি প্রাথমিক বিদ্যালয় রয়েছে।
জনপ্রতিনিধি
ইউনিয়নের বর্তমান চেয়ারম্যান আব্দুল কাফী
ধর্মীয় উপাসনালয়
সারিয়াকান্দি সদর ইউনিয়নে মসজিদের সংখ্যা ৫২টি।
উইল ওসপ্রে
উইলিয়াম পিটার চার্লস ওসপ্রে (জন্ম ৭ মে, ১৯৯৩) একজন ইংলিশ পেশাদার কুস্তিগীর এবং প্রোমোটার যে বর্তমানে নিউ জাপান প্রো রেসলিং (এনজেপিডাব্লিউ) এর সাথে চুক্তিবদ্ধ রয়েছে। যেখানে সে নিজের আসল নাম ব্যবহার করে কুস্তি করছে। ওসপ্রে তার প্রথম রাজত্বে বর্তমান নেভার ওপেন ওয়েট চ্যাম্পিয়ন। এবং সে সাবেক দুইবারের আইডাব্লিউজিপি জুনিয়র হেভিওয়েট চ্যাম্পিয়ন।
সে একজন সাবেক আরওএইচ ওয়ার্ল্ড টেলিভিশন চ্যাম্পিয়ন, প্রোগ্রেস চ্যাম্পিয়ন, ২০১৬ সালের বেস্ট অফ দি সুপার জুনিয়র টুর্নামেন্ট বিজেতা। এছাড়াও পেশাদারি কুস্তিতে তার অসংখ্য অর্জন রয়েছে। ওসপ্রে সর্বপ্রথম ব্রিটন যে আইডাব্লিউজিপি জুনিয়র হেভিওয়েট এবং বেস্ট অফ দি সুপার জুনিয়র টুর্নামেন্ট জিতে।
কম্পনশীল মহাবিশ্ব
কম্পনশীল মহাবিশ্ব (oscillatory universe) কয়েকটি বিশ্বতাত্ত্বিক নকশার একটি যেখানে বলা হয় যে মহাবিশ্ব অসীম, বা অনির্দিষ্ট, স্বনির্ভর চক্রে আবর্তিত হয়। ১৯২২ সালে বিজ্ঞানী আলেক্সান্ডার ফ্রিডম্যান এই নকশা প্রণয়ন করেছিলেন। পরবর্তীতে ১৯৩৪ সালে রিচার্ড টলম্যান এর উন্নয়ন করেন।
সংক্ষিপ্ত বিবরণ
১৯২০ এর দশকে তাত্ত্বিক পদার্থবিদ, বিশেষ করে আলবার্ট আইনস্টাইন, কম্পনশীল মহাবিশ্বের নকশার সম্ভাবনা মহাবিশ্বের বিকাশ নকশার বিকল্প হিসেবে বিবেচনা করেন। ১৯৩৪ সালে রিচার্ড টলম্যান প্রমাণ করে যে কম্পনশীল মহাবিশ্বের নকশায় সমস্যার কারণে এই প্রাথমিক প্রচেষ্টাসমূহ ব্যর্থ হয়: তাপগতিবিদ্যার দ্বিতীয় সূত্র অনুসারে, এনট্রপি শুধু বৃদ্ধিই পেতে পারে। ২০১১ সালে ২০০,০০০ ছায়াপথ ও ৭ বিলিয়ন কসমিক বছরের উপর পাঁচ-বছরের জরিপে উল্লেখ করা হয় যে, তমোশক্তি ত্বরক গতিতে আমাদের মহাবিশ্বকে পৃথক করছে।
একই বিষয়ের ভিত্তিতে ভিন্ন কম্পনশীল বিশ্বতত্ত্ব হল ফ্যান্টম শক্তি। ২০০৭ সালে নর্থ ক্যারোলিনা বিশ্ববিদ্যালয় এর লরিস বাম ও পল ফ্রাম্পটন তমোশক্তির প্রাকল্পিক রূপ হিসেবে এই ফ্যান্টম শক্তির প্রস্তাবনা করেন।
নীলম সঞ্জীব রেড্ডি
নীলম সঞ্জীব রেড্ডি (তেলুগু: నీలం సంజీవ రెడ్డి ) (মে ১৯, ১৯১৩ - জুন ১, ১৯৯৬) ভারতের ৬ষ্ঠ রাষ্ট্রপতি। তিনি এই পদে ১৯৭৭ হতে ১৯৮২ পর্যন্ত অধিষ্ঠিত ছিলেন। তিনিই একমাত্র রাষ্ট্রপতি যিনি এই পদে সর্বসম্মতিক্রমে নির্বাচিত হন। এযাবৎকালে তিনি সবচেয়ে কম বয়েসে ভারতের রাষ্ট্রপতি হিসেবে নির্বাচিত হন (৬৪ বছর বয়েসে)।
শিক্ষা এবং পরিবার
রেড্ডি ১৯১৩ সালের ১৯ মে মাদ্রাজ প্রেসিডেন্সি র ( বর্তমান অনন্তপুর জেলা, অন্ধ্র প্রদেশ ) ইল্লুর গ্রামে একটি তেলেগু -ভাষী হিন্দু পরিবারে জন্মগ্রহণ করেন । মাদ্রাজ এবং পরে অনন্তপুরের সরকারি আর্ট কলেজে ভর্তি হন, মাদ্রাজ বিশ্ববিদ্যালয়ে র অধিভুক্ত, স্নাতক হিসেবে । 1958 সালে, শ্রী ভেঙ্কটেশ্বরা বিশ্ববিদ্যালয় , তিরুপতি আইনের সম্মানসূচক ডক্টর ডিগ্রি প্রদান করে।তার প্রতিষ্ঠায় তার ভূমিকার কারণে।
রেড্ডি নীলম নাগারত্নম্মাকে বিয়ে করেছিলেন। এই দম্পতির এক ছেলে ও তিন মেয়ে ছিল।
1969 সালের রাষ্ট্রপতি নির্বাচন
1969 সালে, রাষ্ট্রপতি জাকির হোসেনে র মৃত্যুর পর, কংগ্রেস পার্টি তার সিন্ডিকেট গোষ্ঠীর সদস্য রেড্ডিকে রাষ্ট্রপতির প্রার্থী হিসাবে মনোনীত করেছিল যদিও প্রধানমন্ত্রী ইন্দিরা গান্ধী তার বিরোধিতা করেছিলেন। তিনি রেড্ডিকে কংগ্রেস পার্টির অফিসিয়াল প্রার্থী হিসেবে মেনে নিতে বাধ্য হন এবং ভয় পান যে তার নির্বাচন সিন্ডিকেট তাকে অফিস থেকে বহিষ্কার করতে দেবে। তিনি কংগ্রেস বিধায়কদের "তাদের বিবেক অনুযায়ী ভোট" দিতে বলেন, পার্টি লাইনে অন্ধভাবে আঙুল না দিয়ে স্বতন্ত্র প্রার্থী ভিভি গিরি কে সমর্থন করার আহ্বান জানান। 16 আগস্ট 1969-এ অনুষ্ঠিত একটি ঘনিষ্ঠভাবে লড়াই করা নির্বাচনে, ভিভি গিরি বিজয়ী হন, প্রথম পছন্দের ভোটের 48.01 শতাংশ জয়ী হন এবং পরবর্তীতে দ্বিতীয় পছন্দের ভোট গণনায় সংখ্যাগরিষ্ঠতা পান। চূড়ান্ত ফলাফলে, রাষ্ট্রপতি নির্বাচিত হওয়ার জন্য প্রয়োজনীয় 418,169 ভোটের কোটার বিপরীতে গিরির 420,077 ভোট ছিল এবং রেড্ডির 405,427 ভোট ছিল। এই নির্বাচন কংগ্রেস পার্টির মধ্যে অনেক বিরোধের জন্ম দেয় এবং ১৯৬৯ সালের ঐতিহাসিক বিভক্তি এবং পরবর্তীকালে ভারতীয় রাজনীতিতে ইন্দিরা গান্ধীর উত্থানের চূড়ান্ত পরিণতি ঘটে।
এইডাব্লিউ ওমেনস ওয়ার্ল্ড চ্যাম্পিয়নশিপ
এইডাব্লিউ ওমেনস ওয়ার্ল্ড চ্যাম্পিয়নশিপ হলো নারী পেশাদারি কুস্তি ওয়ার্ল্ড চ্যাম্পিয়নশিপ। আমেরিকান পেশাদারি কুস্তি সংস্থা অল এলিট রেসলিং (এইডাব্লিউ) এটি তৈরি এবং তদারকির দায়িত্বে রয়েছে। জুন ১৮, ২০১৯ সালে উক্ত চ্যাম্পিয়নশিপটি অবমুক্ত করা হয়। রাইহো একে সর্বপ্রথম জিতে নেন। হিকারু শিদা বর্তমানে উক্ত চ্যাম্পিয়নশিপটি বহন করছেন।
ইতিহাস
আমেরিকান পেশাদারি কুস্তি সংস্থা অল এলিট রেসলিং তাদের প্রতিষ্ঠার ছয় মাস পরর জুন ১৮, ২০১৯ তারিখে,  এইডাব্লিউ এর প্রেসিডেন্ট টনি খান তাদের উভয় নারী চ্যাম্পিয়নশিপ এর ভবিষ্যৎ পরিকল্পনা প্রকাশ করেন।  এইডাব্লিউ এর চিফ ব্র‍্যান্ড অফিসার ব্র‍্যান্ডি রোডস আগস্ট ৩১ এ অনুষ্ঠিত এইডাব্লিউ অল আউট এএ এইডাব্লিউ ওমেনস ওয়ার্ল্ড চ্যাম্পিয়নশিপ বেল্ট অবমুক্ত করেন, এবং অক্টোবর ২ তারিখের এইডাব্লিউ ডায়নামাইট এ রাইহো প্রথমবারের মতো চ্যাম্পিয়নশিপটি জিতে নেন।
রাজত্বকাল
September 1, 2023 তারিখ পর্যন্ত চ্যাম্পিয়নশিপটি তিনবার হাত বদল হয়েছে। রাইহো সর্বোপ্রথম চ্যাম্পিয়নশিপটি জিতে নেন এবং তিনিই সর্বোচ্চ ১৩৩ দিন খেতাবটি ধরে রাখেন এবং তিনিই সবচেয়ে কম মাত্র ২২ বছর বয়সে চ্যাম্পিয়নশিপটি জিতেন।
হিকারু শিদা বর্তমানে চ্যাম্পিয়নশিপটি বহন করছেন। তিনি পূর্বের চ্যাম্পিয়ন নায়লা রোসকে হারিয়ে চ্যাম্পিয়নশিপটি জিতে নিয়েছেন।
এনায়েত খান
এনায়েত খান (Inayat Khan; عنایت خان) (জুলাই ৫, ১৮৮২ - ফেব্রুয়ারি ৫, ১৯২৭) ছিলেন পশ্চিমা বিশ্বে ছুফি তরীকার গোড়া পত্তনকারী এবং সার্বজনীন ছুফি দীক্ষা প্রচারে পুরধা ছুফি সাধক। প্রাথমিক অবস্থায় তিনি ভারতবর্ষ হতে একজন সঙ্গীত শাত্রবিদ হিসাবে এলেও পরবর্তীকালে ছুফি সাধক-পীর হিসাবে ব্যাপক প্রতিষ্ঠা লাভ করেন। সার্বজনীন ছুফিবাদ ছিল তার মূল প্রতিপাদ্য।
জন্ম
১৮৮২ সালের জুলাই মাসের ৫ তারিখে ভারতের গুজরাত প্রদেশের ভাদোধারা নামক স্থানে তার জন্ম হয়। তার পিতার নাম মাশেখ রহমান খান এবং মাতা খতিজা বি। এনায়েত খান ছোট বেলা হতেই কাব্য ও সঙ্গীতে আগ্রহী ছিলেন। যা পরবর্তীতে তার ছুফি সাধনায় পর্যবসিত হয়। তার মা ছিলেন অষ্টাদশ শতক মহিশুরের শাসনকর্তা টিপু সুলতান’র বংশধর।
অবদান
তিনি ১৯০৩ সালে অধ্যক্ষ এনায়েত খান রহমত খান পাঠান শীর্ষক ৭৫টি গানের এক সংকল প্রকাশ করেন। দিল্লীর নিজাম উদ্দিন আউলিয়ার শিষ্য হিসাবে প্রাচ্যে সর্বপ্রথম ছুফি তরীকা হিসাবে চিস্তিয়া তরীকার ধারা প্রতিষ্ঠা করেন। ১৯২৩ সালে তার প্রতিষ্ঠিত ছুফি তরীকাটি স্যুইস আইনের অধিনে পরিবর্তীত হয়ে নাম ধারণ করে ইন্টান্যাশনাল ছুফি মুভমেন্ট (International Sufi Movement)। একত্ববাদ বা তৌহিদ সংক্রান্ত তার প্রচারণায় প্রেমবাদ, ছন্দময়তা ও সৌন্দর্য বিশেষ স্বকীয় বৈশিষ্ট্যে উপস্থাপিত হয়। এনায়েত খান ১৯১০ হতে ১৯২০ সাল পর্যন্ত আমেরিকা ও ইউরোপের নানা দেশে ভ্রমণ করেন। পরে তিনি ফ্রান্সে বসবাস আরম্ভ করলে সেখানে তিনি গৃষ্মকালীন শিক্ষা কেন্দ্র প্রতিষ্ঠা করে সার্বজনীন ছুফিতত্ত্বের উপর পাঠদানে রত থাকেন। এভাবে তার প্রতিষ্ঠিত ইন্টারন্যাশনাল ছুফি মুভমেন্ট এর কার্যক্রম ছড়ি পড়ে নেদারল্যান্ড, ফ্রান্স, ইংল্যান্ড, র্জামানী, যুক্তরাষ্ট্র, কানাডা, রাশিয়া ও অষ্ট্রলিয়ায়।
মৃত্যু
তিনি স্বদেশে স্বেচ্ছায় ফেরত আসেন ১৯২৬ সালে। বার্ধক্য জনিত শারীরিক প্রতিকূলতাকে উপেক্ষা করে তিনি পুনরায় ভারতের নানা স্থানে ভ্রমনে ব্যস্ত রইলেন। এরই ধারাবাহিকতা এক সময় তিনি অসুস্থ্য হয়ে পড়েন। স্বল্প সময়ের অসুস্থ্যতায় ১৯২৭ সালের ৫ই ফেব্রুয়ারি দিল্লীতে তিনি মৃত্যু বরণ করেন। সেখানেই নিজামুদ্দিন আউলিয়ার দরগাহ নামক স্থানে তাকে সমাহিত করা হয়।
দুর্গাপুর ইউনিয়ন, কালিহাতী
দুর্গাপুর ইউনিয়ন বাংলাদেশের টাঙ্গাইল জেলার অন্তর্গত কালিহাতী উপজেলার একটি ইউনিয়ন।
ভৌগোলিক উপাত্ত
দুর্গাপুর ইউনিয়নের মোট আয়তন ৩৯৬০ একর।ঘরবাড়ির সংখ্যা ৪০০২ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী দুর্গাপুর ইউনিয়নের মোট জনসংখ্যা ১৮৫৭৩ জন।এদের মধ্যে ৯২০১ জন পুরূষ এবং ৯৩৭২ জন মহিলা। প্রতি ব:কি: এ ১১৫৯ জন লোক বাস করে।
পোভেগ্লিয়া
পোভেগ্লিয়া ভেনিস এবং লিডো র মাঝে অবস্থিত উত্তর ইতালির ছোট এক দ্বীপ। লেগুন সেইন্ট মার্ক্স চত্বরে অবস্থিত এই দ্বীপ "পোভেগ্লিয়া ভেনিস" বা "ইজোলা দি পোভেগ্লিয়া" হিসেবেও পরিচিত। দ্বীপটি ভেনিস হতে ৩ (তিন) মাইল দক্ষিণে অবস্থিত। পোভেগ্লিয়া দ্বীপটি খাল দ্বারা দুই ভাগে বিভক্ত এবং তার উপর একটি সংযোগ সেতু বিদ্যমান। পরিত্যক্ত এই দ্বীপটি যোগাযোগ বিচ্ছিন্ন নয় তবে দ্বীপটির মূল ভবনগুলির বর্তমান পরিস্থিতির জন্যে পর্যটকবান্ধব নয় হিসাবে চিহ্নিত। মূল আকর্ষণ দ্বীপটিতে দাড়িয়ে থাকা মানসিক হাসপাতালটি যেটা ১৯২২ সালে উন্মুক্ত এবং ১৯৬৮ সালে বন্ধ ঘোষণা করা হয়। দ্বীপটির বিষয়ে যথেষ্ট পরিমাণ অতিপ্রাকৃতিক ঘটনার প্রতিবেদনের কারণে পোভেগ্লিয়া দ্বীপটি ইতালির টিকে থাকা অন্যতম ভুতুড়ে স্থান হিসাবে চিহ্নিত। এখানে বেশ অনেকগুলি রিয়ালিটি শো ধারনকৃত হয়েছে, যার মধ্যে "ঘোস্ট অ্যডভেঞ্চার", "স্যাকারিয়েস্ট প্লেসেস অন আর্থ" বিশেষভাবে উল্লেখযোগ্য। হসপিটালসহ ১১টি ভবন নিয়ে দাঁড়িয়ে থাকা দ্বীপটিকে পৃথিবীর অন্যতম ভূতুড়ে স্থান হিসাবে ধরা হয়।